જે ગામમાં અલ્પસંખ્યક સમાજની એકપણ વ્યક્તિ નથી ત્યાં ખૂબ જ રસ સાથે ઉર્દુ શિખવામાં આવે છે, તેનાથી સ્પષ્ટ થાય છે કે ભાષાનો ન તો કોઈ ધર્મ હોય છે ન તો તેના પર કોઈનો એકાધિકાર છે. માત્ર ઉર્દુના કારણે ગામમાં અત્યાર સુધીમાં 100થી વધુ લોકોને મેડિકલ, ભાષા શિક્ષણ અને સમાજ કલ્યાણ વિભાગમાં નોકરી મળી ગઈ. ગામના બાળકો જણાવે છે કે, તેમના ગામના જ લોકો ઉર્દુની નોકરીઓના ખાલી પદ પર નોકરીઓ મેળવશે. એક ગામ જ્યાં પહેલાં ગરીબી હતી, સરકારી નોકરી સ્વપ્ન સમાન હતી આજે એ જ ગામમાં ઉત્સાહ છે, ખુશી છે, આનંદ છે. આ આનંદનું કારણ માત્ર ઉર્દુ છે.